เรื่องร้องเรียน: มีคนขยับรั้วกั้นเพื่อใช้ขี่รถบนทางเท้า
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายเทศกิจ ขอชี้แจงกรณีที่ผู้แจ้งอยากให้ทำรั้วกันรถจักรยานยนต์ขับขี่บนทางเท้านั้น ขอเรียนว่าไม่อาจติดตั้งรั้วกันรถขับขี่บนทางเท้าได้ เนื่องจากประชาชนทุกคนมีสิทธิเท่าเทียมกันรวมทั้งผู้พิการด้วยที่ต้องได้รับความสะดวกในการใช้ทางเท้าสาธารณะในการเดินทางไปมา ส่วนแผงรั้วที่ติดตั้งตรงป้ายรถเมล์นั้นติดตั้งเพื่อกันไม่ให้รถขับขี่ผ่านประชาชนที่รอใช้บริการรถสาธารณะตรงป้ายรถเมล์ซึ่งบริเวณดังกล่าวมีประชาชนรอใช้บริการจำนวนมากในแต่ละวันเพื่อป้องกันการเกิดอุบัติเหตุบนทางเท้า เจ้าหน้าที่เข้าใจจุดประสงค์ของผู้แจ้งว่าเป็นห่วงเรื่องความปลอดภัยของประชาชนด้วยกันที่ใช้ทางเท้าในบริเวณดังกล่าวจะได้รับบาดเจ็บจากการที่รถจักรยานยนต์ขับขี่บนทางเท้า ทางเจ้าหน้าที่ก็ได้ได้นิ่งนอนใจหาแนวทางในการดำเนินการกับเรื่องดังกล่าวทั้งการ ติดป้ายประชาสัมพันธ์ ห้ามจอดรถและขับขี่รถบนทางเท้าแล้ว หรือถ้าไม่เจอเจ้าของรถก็นำเข้ามาดำเนินการเปรียบเทียบปรับที่สำนักงานเขตก็มี เจ้าหน้าที่ได้กวดขันบริเวณดังกล่าวเป็นประจำผู้แจ้งก็คงจะเคยเห็นเจ้าหน้าที่หมุนเวียนกันเข้าไปตรวจกวดขันบริเวณดังกล่าวบ้างแล้ว บริเวณป้ายรถเมล์ซอยชุมชนรุ่งเรือง ถนนสุขสวัสดิ์ ทั้งนี้เจ้าหน้าที่ขออนุญาตปิดเรื่องดังกล่าวหากผู้แจ้งพบเห็นการกระทำผิดอีกสามารถแจ้งเข้ามาใหม่ได้โดยขอให้แนบภาพถ่ายที่เป็นปัจจุบันทุกครั้งเข้ามาด้วยครับ
ความเห็นของผู้แจ้ง: รถวีลแชร์มันมีวิธีงัดยกแบบง่ายนี่ รั้วก็ไม่ได้สูงมากแค่ไว้กันรถขี่ รถวีลแชร์เวลามาเวลาใช้ก็ให้กดแฮนล้อหน้าก็ยกได้ง่ายๆแล้ว ส่วนล้อหลังก็ยกแค่ข้ามนิดเดียวก็ได้ และอยู่แถวนีมาเป็น10ปีไม่เคยเห็นคนใช้รถวีลแชร์เลยนะ ถ้าจัดการพวกการศึกษาน้อยที่ชอบขี่รถบนทางเท้าทำให้คนเดินบนทางเท้าเดือดร้อนแบบทั่วถึงไม่ได้ก็ควรทำรั้วได้แล้ว
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร